钦定古今图书集成/明伦汇编/氏族典/第394卷 > 李道
## 钦定古今图书集成/明伦汇编/氏族典/第394卷 > 李道

按《宋史李道传》：“道字行之，相州人。其中女为光宗后。
初，道与兄旺聚众归宗泽，泽因事斩旺，命道掌其军。
泽薨，道引军依襄阳镇抚使桑仲，仲奏于朝，授阁门
宣赞舍人，累至镇南军承宣使。金将渝盟，命道以所
部戍荆南府，帅臣刘锜奏改为御前前军、右军，就命
道统之。锜召奏事，道代为御前诸军都统制。与鄂帅”
不协，罢。逾年，起授捧日天武四厢都指挥使、知荆南
府。隆兴初，湖北诸司劾其过，罢。久之，再为湖北副总
管。卒，谥“忠毅。”后既贵，进封楚王。孙孝友、孝纯，皆至节
度使。